Diari Oficial de la Generalitat Valenciana


Sumari del DOGV 6845, del 22-08-2012 (2012/8054)

Subhasta de béns immobles a Alcalà de Xivert.
---------------------------------------------

### Dades del document

Número de DOGV
:   6845

Data del DOGV
:   22-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8054


Organisme emissor
:   Notaria de Rafael Rivas Andrés

Tipus de document
:   Subhasta

Subhasta de béns immobles a Alcalà de Xivert. [2012/8054]  
Rafael Rivas Andrés, notari del Col·legi de València amb residència a Alcalà de Xivert (Castelló), faig saber:  
Que a la meua notaria es tramita la venda extrajudicial, conforme a l'article 129 de la Llei Hipotecària, dels immobles urbans hipotecats següents:  
1. Setanta-nou-43. Atracador 13-C del Port Esportiu Les Fonts, situat a Alcossebre, terme municipal d'Alcalà de Xivert (Castelló). Làmina d'aigua que té com a element annex al bol·lard col·locat en el sector central del seu límit front, a uns vint centímetres de la mateixa làmina. Ubicat en la part este del pantalà número 1 del Moll Central Capitania, en la seua dàrsena nord, el més pròxim a l'esplanada de ribera. Té onze metres de longitud o eslora per quatre metres i mig d'amplària o mànega. Limita: front, el seu moll; dreta, atracador 44 del seu pantalà, juntament amb el finger l'ús del qual tenen en comú; esquerra, atracador 42 del seu pantalà; i fons, mar territorial abrigat per les obres del port. Quota. 0,671%. Inscripció. En el Registre de la Propietat de Sant Mateu (Castelló) al tom 335, llibre 151, foli 64, finca 17.070, inscripció 8ª.   
2. Finca número dos. Local número dos situat en la planta baixa de l'edifici de servicis enclavat en el Port Esportiu Les Fonts, situat a Alcossebre, terme municipal d'Alcalà de Xivert (Castelló). Té una superfície construïda de cent huit metres noranta decímetres quadrats (108,90 m²) i útil de cent quatre metres set decímetres quadrats (104,07 m²). Limita: front, zona d'accés; dreta entrant, locals números 1 i 3; esquerra, nucli d'escales i local 5; i fons, locals números 4 i 5. Quota. 15,549%. Inscripció. En el Registre de la Propietat de Sant Mateu (Castelló) al tom 654, llibre 387, foli 207, finca 34.126, inscripció 6ª.   
  
Es procedirà a la subhasta davant de notari de les finques abans ressenyades davall les condicions següents:  
Lloc. Tindrà lloc a la meua notaria, situada al Centre Comercial Les Fonts, planta alta, local 22, Alcossebre, terme municipal d'Alcalà de Xivert (Castelló).  
Dia i hora. La primera subhasta tindrà lloc el dia 15 d'octubre de 2012 a les 11.00 hores. Si no hi ha postor o si resultara fallida, la segona subhasta tindrà lloc el dia 16 de novembre de 2012 a les 11.00 hores. La tercera subhasta, si és el cas, tindrà lloc el dia 19 de desembre de 2012 a les 11.00 hores. I si hi haguera pluralitat de millores en la tercera subhasta la licitació entre millorants i millor postor s'assenyala per al dia 28 de desembre de 2012 a les 11.00 hores.  
Tipus. El tipus per a la primera subhasta és de 61.500 euros per a la finca número 1 (registral 17.070) i de 61.500 euros per a la finca número 2 (registral 34.126). Per a la segona subhasta el tipus és el 75% de les quantitats indicades per a la primera subhasta. La tercera subhasta es realitzarà sense subjecció a tipus.  
Documentació i advertències:  
Tota la documentació i el certificat registral a què es referixen els articles pertinents del Reglament Hipotecari poden consultar-se a la indicada notaria en horari d'oficina. S'entendrà que tot licitador accepta com a bastant la titulació. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, a la notaria, exclusivament en el compte corrent designat a este efecte, una quantitat equivalent al 30% del tipus que corresponga en la primera i segona subhasta i en la tercera subhasta un 20% del tipus que corresponga a la segona. Podran fer-se postures per escrit en plec tancat, acompanyades del justificant del depòsit previ, fins al moment de la subhasta.  
  
Alcalà de Xivert, 2 d'agost de 2012.- El notari: Rafael Rivas Andrés.